**Sponsorstævne 2022**

**Tirsdag 13. september 2022 i Pilehaveskolens Svømmehal, Horsbred 197, 2625 Vallensbæk.**

Én gang om året afholder Vallensbæk et svømmestævne, hvor konkurrencesvømmerne svømmer så langt, som de kan på 1 time.

Svømmerne bør have spist og drukket godt inden timen, så de har masser af energi til brug for svømningen. Banetællere vil undervejs notere, hvor langt hver enkelt svømmer har svømmet.

Formålet med sponsorstævnet er, at ”svømme så mange penge som muligt ind” til svømmeren og klubben ved at tegne sponsorkontrakter med virksomheder, familie eller andre, som måtte have lyst til at støtte svømmeren og klubben økonomisk.

Efter timesvømningen udarbejder klubben et diplom (med billede på af svømmeren) og udsteder en faktura/girokort på det beløb, som sponsoren har valgt at støtte svømmeren med.

Sponsorpengene vil efter sponsorens indbetaling blive indsat på en sponsorkonto i klubben, hvoraf svømmeren kan anvende en del af beløbet til betaling for træningslejre, tøj etc.

Indtjeningen ved sponsorstævnet bidrager væsentligt til klubbens økonomi og dermed også til betalingen af svømmerens mange aktiviteter. Desto flere kontrakter den enkelte svømmer får tegnet med sponsorer, desto større indtægt kommer til både svømmeren og klubben.

Få derfor meget gerne familie, venner eller andre til at give gaver til sponsorstævnet. Disse kan bruges til vores bankospil i november.